<classify> Chanzo cha picha, Getty ImagesMshambulizi wa Chelsea Pierre-Emerick Aubameyang anatarajiwa kurejea Gabon mwaka mmoja baada ya kutangaza kustaafu soka ya kimataifa.Mchezaji huyo mwenye umri wa miaka 33 alistaafu kama mfungaji bora wa rekodi ya nchi yake , akiwa na mabao 28 katika mechi 68, Mei 2022.Fowadi huyo alisema kurejea kwake kulichochewa na mkutano na rais wa nchi hiyo ya Afrika Ali Bongo Ondimba.Mimi nilisikiliza maneno ya busara aliyoniambia kama baba akizungumza na mwanawe, Aubameyang alichapisha kwenye Instagram.Gabon, inayoongozwa na beki wa zamani wa La Rochelle Patrice Neveu, kwa sasa wanaongoza kundi lao la kufuzu kwa Kombe la Mataifa ya Afrika 2023.Wanaweza kujihakikishia nafasi yao kwenye dimba la Ivory Coast Januari ijayo, kukiwa na mechi moja ya kubakisha, watakapoikaribisha Jamhuri ya Kidemokrasia ya Kongo mwezi Juni.Chanzo cha picha, Getty ImagesNahodha wa Italia na Juventus Leonardo Bonucci anasema atastaafu kutoka soka mwishoni mwa msimu ujao.Mchezaji huyo mwenye umri wa miaka 36 ameshinda mataji nane ya Serie A kwa vipindi viwili katika klabu hiyo ya Italia na kufanikiwa kucheza mechi yake ya 500 dhidi ya Sevilla wiki iliyopita .Pia ana mechi 120 za kimataifa na alikuwa sehemu ya timu ya Italia ambayo ilishinda England na kutwa taji la Euro 2020 mnamo Julai 2021 .Chanzo cha picha, Getty ImagesBeki wa kati wa Ujerumani, Antonio Rudiger aliisaidia Real Madrid kumzuia Erlng Haaland kufunga katika uwanja wa Bernabeu.Mwisho wa siku hawakuwa hatari kiasi hicho, walimiliki mpira, tulijua ingetokea, alisema Rudiger kufuatia sare ya 1-1 katika mchezo wa kwanza wa nusu fainali ya Ligi ya Mabingwa.Na beki huyo wa zamani wa Chelsea bado ana imani kuwa yeye na wachezaji wenzake wanaweza kurudia ujanja huo kwenye Uwanja wa Etihad katika mkondo wa pili.Sisi ni Real Madrid, tunajiamini kila wakati, aliongeza Rudiger.Chanzo cha picha, Getty ImagesWakati Carlo Ancelotti anapanga mkakati wa Real Madrid dhidi ya Manchester City, Erling Haaland kuna uwezekano mkubwa zaidi kuwa juu ya orodha yake ya matatizo ya kutatua.Beki wa kati wa Ujerumani Antonio Rudiger - mlinzi wa zamani wa Chelsea - atakuwa na heshima kubwa ya kujaribu kumfanya mshambuliaji huyo wa Norway akose mchezo baada ya kumsaidia kutofunga bao katika mechi ya kwanza.Haaland ana mabao 35 kutoka kwa mechi 28 katika maisha yake ya Ligi ya Mabingwa hadi sasa, ikiwa ni pamoja na 12 kutoka kwa mechi tisa za City msimu huu.City wameshinda michezo mitano kati ya sita ambayo Haaland amefunga katika kampeni hii, wakitoa sare nyingine, na wametoka sare katika michezo yote mitatu ambayo mshambuliaji wao mwenye umri wa miaka 22 ameshindwa kufunga - ikiwa ni pamoja na dhidi ya Real kwenye uwanja wa Bernabeu.Chanzo cha picha, ReutersWinga wa Real Madrid, Vinicius Jr, aliyefunga bao la kwanza katika mkondo wa kwanza, amekuwa mmoja wa wachezaji bora barani Ulaya katika misimu michache iliyopita.Msimu huu pekee Mbrazil huyo mwenye umri wa miaka 22 amefunga mabao 23 na kusaidia mengine 21.Winga mwenye uwezo wa ajabu wa kuchezea chenga, bao alilofunga wiki iliyopita lilikuwa ni goli zuri kutoka umbali wa yadi 25.Laurens alisema: Iwapo ataanza kufunga mabao kama hayo juu ya kila kitu anafanya vizuri basi anakuwa tatizo kubwa zaidi kwa timu zote zitakazokutana naye.  <topic>: MICHEZO 